Soveel dienende liefde het die Here Jesus Christus vir elkeen van ons. Soveel gee Hy om vir sondaars – vir my en jou.
Dis nie nou Nagmaaltyd nie, maar kom ons pas die beginsels in hierdie gedeelte toe op die gebruik van die Nagmaal en die betekenis daarvan.
Die Here Jesus vra nie hierdie vraag “Wat wil jy hê moet Ek vir jou doen?” vir ’n ryk en aansienlike man, of vir die man met die meeste invloed in Jerigo nie.
Die Here vra nie die vraag omdat Hy werklik nie weet wat vir hierdie blinde man die beste is nie. Hy weet, maar Hy toets hierdie man se hoop en geloof in verlossing.
Hy besef ons totale verlorenheid sonder die werk van God die Heilige Gees, en al die ander dinge wat ons van die kruis af toekom, soos geregtigheid en genade.
Maar nou kom die twyfel altyd weer: Hoe weet jy dat die Here vir jou gesterf het? En as Hy wel vir die vergifnis van sondes gesterf het, hoe seker is jy dat jy een van die verlostes is?
As ek nie ’n uitverkorene was nie, sou Hy my beslis nie aan sy tafel laat sit het nie. En sou ek nie gesien het hoe brood gebreek word, soos wat Christus se liggaam eenkeer gebreek is ter wille van my sondes nie!
Die oomblik wanneer die kwaad gedoen kan word, oortuig ons onsself mos dat die Here ons nie werklik sal straf nie, of dat Hy dit nie sien nie.
Dit was die mense wat die beste geweet het wat in die kerk aangaan, en wat die duidelikste besef gehad het van wat in die profete – die Bybel – beloof word.
Die Here het ook gesterf sodat die wat sy genade verwerp, geen ander keuse sal hê as om hel toe te gaan nie!
Hulle raak moedeloos, want dit begin nou vir hulle lyk asof hulle nooit in die hemel sal kom nie, want hulle kan net nie reg lewe nie.
Vir sulkes is die Nagmaal tot troos. Jesus is ons Borg. Ons word deur God aangesien asof ons nie sondes het nie, want Jesus het klaar versoening vir ons sondes bewerk.
Geliefdes, dink en besin dus elke keer baie goed voordat u aan die Nagmaaltafel kom sit, want dis nie net ’n genademaal nie. Dit is ook ’n oordeelsmaaltyd. Luister maar na almal wat in ons formulier deur die Here verbied word om aan die tafel te kom aansit.
Dit is net soos met ’n huwelik. Jy kan nie getroud wees met ’n lewensmaat wat jy nie ken en wat nooit by die huis is nie.
Die lidmate wat van die Nagmaal af weggehou word, moet nie vir die ouderlinge kwaad word nie, want hulle het ’n opdrag van God wat uitgevoer moet word. Hulle mag nie speel met God se geregtigheid, en hierdie geweldige saak maar soos die res van die lewe laat voortloop nie.
Ons moet Nagmaaltafel toe kom soos wat Bartimeus die dag van sy verlossing beleef het. Die heel eerste wat hy gesien het, was Jesus wat voor hom staan – sy God wat sy behoeftes geken het. Daarom mag u nie dwaal in u geloof nie, en moet u heftig stry teen alle dwalings – van die kwaaistes tot die maklikstes.
Lewensblydskap en krag om voort te leef in die wete dat Jesus ons eendag van hierdie wêreld af sal versamel na die koninkryk van die hemele toe
Vraag 75: Hoe word jy in die heilige nagmaal daarop gewys en daarvan verseker dat jy aan die enige offerande van Christus aan die kruis en aan al sy weldade deel het?.